El 1710 va entrar a l'exèrcit borbònic i lluità a la Guerra de Successió per a Felip V. El 1714 era al Setge de Barcelona amb el grau de tinent de cavalleria, fent d'ajudant del duc de Berwick. Un cop consolidada la monarquia, va anar a lluitar a Sicília (1718-1719) i la península italiana (entre 1733 i 1735 i entre 1741 i 1745). A partir de llavors li vingueren els reconeixements; fou ennoblit com a marquès d'Alòs i nomenat per a diversos càrrecs territorials: el 1762 era governador militar de Girona, el 1764 era el capità general de Mallorca. El 1767 va escriure una "Instrucción Militar".